Source: http://cyberhelp.eu/sk/introduction/legal_aspects
Timestamp: 2018-04-23 09:43:09+00:00

Document:
Právne hľadisko / Úvod - cyberhelp.eu
Čo hovoria slovenské zákony?
V súčasnosti neexistuje na Slovensku žiadny zákon, ktorý by poznal pojem kyberšikana, sexting či kybergrooming. Naša legislatíva tieto pojmy nedefinuje, to však neznamená, že by šikanovanie prostredníctvom online technológií, šírenie intímnych záberov či lákanie detí na schôdzku (za účelom sexuálneho zneužitia) nemalo žiadne právne dôsledky. Na jednotlivé prejavy možno aplikovať viacero paragrafov Trestného zákona:
Nebezpečné prenasledovanie, tzv. stalking (§ 360a Trestného zákona)
V júni 2013 sa konala prvá konferencia v histórii Slovenskej republiky na tému bossingu a mobbingu na školách. Prebehli pokusy o presadenie antimobbingového zákona, ktorý by riešil šikanovanie na pracovisku, zatiaľ žiaľ bezúspešne.
Veková hranica trestnej zodpovednosti je na Slovensku 14 rokov., v prípade trestného činu sexuálneho zneužívania 15 rokov.
(Kyber)stalking
Od 1. septembra 2011 je u nás prenasledovanie (stalking) trestným činom. Hrozí zaň trest odňatia slobody až na jeden rok, v obzvlášť závažných prípadoch až do troch rokov. § 360a Trestného zákona definuje podstatu trestného činu nebezpečného prenasledovania nasledovne:
Trestným činom sa tak stalo aj nebezpečné prenasledovanie prostredníctvom internetu či mobilného telefónu, tzv. kyberstalking.
Sexting a posing
Vzájomné posielanie intímnych fotografií či videí u dospelých osôb samo o sebe trestným činom nie je. Ak však ide o dieťa (t.j. osobu mladšiu ako 18 rokov), z naoko nevinných záberov sa stáva nebezpečný trestný čin – výroba a rozširovanie detskej pornografie. Pozor by si mali dávať aj rodičia zverejňujúci na internete fotografie, na ktorých sú ich deti nahé či v plavkách. Hoci nekonajú so zlým úmyslom, skúsenosti ukazujú, že sa tieto zábery veľmi rýchlo dostanú k skupinám zameraným na detskú pornografiu.
Fotografie a videá zhotovené za účelom sextingu sa často stávajú prostriedkom kyberšikany – zverejnenie záberov bývalého partnera z pomsty, vydieranie, nátlak a i.
Pozor, trestný zákon chápe dieťa ako osobu mladšiu ako 18 rokov! Z toho vyplýva, že materiály zhotovené v rámci sextingu medzi deťmi staršími ako 15 rokov sú tiež považované za detskú pornografiu. A to aj napriek tomu, že pohlavný styk sa od 15 rokov veku za trestný čin už nepovažuje.
(Kyber)grooming
Trestný zákon pojem kybergrooming nepozná, avšak jeho podstatu popisuje § 201a:
„Kto prostredníctvom elektronickej komunikačnej služby navrhne dieťaťu mladšiemu ako pätnásť rokov osobné stretnutie v úmysle spáchať na ňom trestný čin sexuálneho zneužívania alebo trestný čin výroby detskej pornografie, pričom sám nie je dieťaťom, potrestá sa odňatím slobody na šesť mesiacov až tri roky.“
Trestné je tak už samotné navrhnutie schôdzky, pričom k sexuálnemu zneužitiu prísť nemusí. Sexuálnym zneužívaním sa rozumie súlož s osobou mladšou ako 15 rokov alebo jej zneužitie iným spôsobom (aj v prípade, že dotyčná osoba so súložou súhlasí).
Ani tento pojem v slovenských zákonoch nenájdeme. Páchatelia sa však dopúšťajú hneď niekoľkých trestných činov, o.i. ublíženia na zdraví (§ 155 Trestného zákona). Osoba, ktorá sa nepokúsi útoku zabrániť alebo následne zranenému pomôcť (napr. tá, ktorá celý útok nahráva), môže byť obvinená z neprekazenia a neoznámenia trestného činu (§ 340, 341 Trestného zákona) a z neposkytnutia pomoci (§ 177 Trestného zákona).
V určitých prípadoch pripadá do úvahy tiež:
podnecovanie a schvaľovanie trestného činu (§ 337, 338 Trestného zákona)
Podrobné informácie nájdete napr. na:
http://kybersikanovanie.sk/index.php/legislativa
http://www.eisionline.org/index.php/sk/ss-zlpas-blog
Aktuálne znenie Trestného zákona: http://www.zakonypreludi.sk/zz/2005-300
Zdržovacia žaloba, predbežné opatrenie, trestné oznámenie
Zdržovacia žaloba slúži na donútenie páchateľa splniť požiadavky uvedené v upomienke. Pokiaľ súd žalobe vyhovie a rozsudok nadobudne právoplatnosť, hrozia vážne dôsledky v prípade, že páchateľ neupustí od svojho konania. Naviac je možné požadovať bolestné.
V prípade vážnych foriem kyberšikany je možné podať trestné oznámenie - za určitých podmienok aj paralelne s občianskoprávnymi opatreniami. Patria sem napríklad prípady, kedy sa páchateľ obeti vyhráža vážnym fyzickým násilím. V trestnom práve sa takéto konanie volá vyhrážanie, nátlak a vydieranie.
Okrem toho môže byť naplnená skutková podstata nasledovných trestných činov:
§ 223 StGB "Körperverletzung" (Ublíženie na zdraví)
§ 240 StGB "Nötigung" (Nátlak)
§ 253 StGB "Erpressung" (Vydieranie)
Ďalej je možné požadovať od prevádzkovateľa príslušnej webovej stránky, aby závadný obsah (texty, obrázky, videá) odstránil. Je to síce zo zákona presaditeľné, ale pri zahraničných prevádzkovateľoch dosť nákladné.
Ani v iných európskych krajinách nie je podľa legislatívy kyberšikana trestným činom. Rovnako ako v Nemecku tu však možno na jej jednotlivé prejavy uplatniť iné právne normy.
Právny stav v rôznych krajinách Európy

References: § 360
 § 201
 súd 

§ 223

§ 240

§ 253